
భావ్నగర్ (గుజరాత్) : బీజేపీ అధ్యక్షుడు అమిత్ షా మంగళవారం కాంగ్రెస్ ఉపాధ్యక్షుడు రాహుల్ గాంధీని సూటిగా ప్రశ్నించారు. అక్రమ వలసదారులైన రొహింగ్యా ముస్లింలపైనా, జమ్మూ-కశ్మీరుకు స్వయంప్రతిపత్తి అంశంపైనా స్పష్టమైన వైఖరిని తెలియజేయాలని కోరారు.శాసనసభ ఎన్నికల సందర్భంగా ఓ ప్రచార సభలో అమిత్ షా మాట్లాడుతూ రాహుల్ గాంధీ, కాంగ్రెస్ తాము అధికారంలో ఉన్నపుడు కశ్మీరులో పరిస్థితి ఏమిటో చెప్పాలని కోరారు. ఉగ్రవాదులు మన సైనికులను హత్య చేసేవారని, వారికి శిక్షలుండేవి కాదని అన్నారు. బీజేపీ ప్రభుత్వం మాత్రం ఉగ్రవాదులపై సర్జికల్ స్ట్రైక్స్ చేసిందన్నారు. మన సైనికులు పాకిస్థాన్లో ప్రవేశించారని, వాళ్ళను చంపి, తిరిగి వచ్చారని చెప్పారు.మోదీ ప్రభుత్వం కశ్మీరులో పరిస్థితిని సాధారణ స్థితికి తీసుకొచ్చేందుకు ప్రయత్నిస్తూ ఉంటే, కాంగ్రెస్ సీనియర్ నేత, కేంద్ర మాజీ మంత్రి చిదంబరం కశ్మీరుకు స్వయంప్రతిపత్తి కావాలంటున్నారని అమిత్ షా ఆరోపించారు. చిదంబరం డిమాండ్కు మద్దతిస్తున్నదీ, లేనిదీ రాహుల్ గాంధీ స్పష్టంగా చెప్పాలన్నారు. ఇక్కడికి మళ్ళీ ఎప్పుడు వస్తారని రాహుల్ను అడగాలని గుజరాతీలను కోరారు.చిదంబరం గత నెలలో మాట్లాడుతూ కశ్మీరుకు విస్తృత స్వయంప్రతిపత్తి ఇవ్వాలని చెప్పిన సంగతి తెలిసిందే. రొహంగ్యా ముస్లింలను భారతదేశంలోకి అనుమతించాలని కాంగ్రెస్ నేతలు చిదంబరం, శశి థరూర్ గతంలో ప్రధాన మంత్రి నరేంద్ర మోదీకి లేఖలు రాశారు.

bhavnagar (gujarat) : bgfa adhyakshudu amit shaa mangalavaaram congress upaadhyakshudu rahul gaandheeni suutigaa prasninchaaru. akrama valasadaarulaina rohingya muslimlapainaa, jammoo-kashmeeruku swayampratipatti amsampainaa spashtamaina vaikharini teliyajeyaalani koraru.saasanasabha ennikala sandarbhamgaa oo prachaara sabhalo amit shaa maatlaadutuu rahul gaandhi, congress taamu adhikaaramlo unnapudu kashmeerulo paristhiti emito cheppaalani koraru. ugravaadulu mana sainikulanu hatya chesevarani, vaariki sikshalundevi kaadani annaru. bgfa prabhutvam maatram ugravaadulapai sarjical strickes chesindannaru. mana sainikulu paakisthaanlo pravesinchaarani, vaallanu champi, tirigi vacharani cheppaaru.modii prabhutvam kashmeerulo paristhitini saadhaarana sthitiki teesukochenduku prayatnistuu unte, congress seanier netha, kendra maji mantri chidambaram kashmeeruku swayampratipatti kaavaalantunnaarani amit shaa aaropinchaaru. chidambaram demandku maddatistunnadii, lenidi rahul gaandhi spashtamgaa cheppaalannaaru. ikkadiki mallee eppudu vastaarani rahulnu adagaalani gujaraatiilanu koraru.chidambaram gatha nelalo maatlaadutuu kashmeeruku vistruta swayampratipatti ivvaalani cheppina sangati telisinde. rohangya muslimlanu bhaaratadesamloki anumatinchaalani congress nethalu chidambaram, sashi tharur gatamlo pradhaana mantri narendra modeeki lekhalu raasaaru.